
ANUNŢURI 


+ Duminica trecută am avut bucuria unui eveni- 
ment mai deosebit: un recital de vioară, susţinut 
de unul dintre cei mai talentaţi instrumentiști, Şte- 
fan Şimonca (foto), fiul pr. Codin Şimonca de la 
Seminarul Teologic. Încă student la un conservator 
în Germania, Ştefan ne-a încântat şi totodată expli- 
cat din tainele muzicii clasice. Îl mai aşteptăm. 


LIBRĂRIA LOGOS 
ne recomandă 


XXX 


Cum sa urcăm Muntele Fericirilor. Indrumar duhovnicesc 


* Luni ne-au bucurat cu prezenţa lor şi cântarea troparului 
sfântului ocrotitor, „basarabii” de la Şcoala Sf. Nicolae, 
elevii din clasa I ce stau în grija Sf. Neagoe Basarab şi a prof. 
Cristina. (foto) 


+ Parastasul la 112 ani de la naşterea Părintelui Ar- 
senie a însemnat mulţi fraţi (cu copii) care au înfruntat îm- 
belşugata ploaie, un covor de lumânări, tot mai multe an de 
an, după tradiţie, bucuria de a fi ai Părintelui Arsenie. 


+ Mănăstirea Băița a fost gazdă pentru cler şi popor 
(dintre care mai mulţi fraţi) la hramul principal, Acoperă- 
mântul Maicii Domnului. 


ŞTIRI 


* Anul acesta, de Acoperământul Maicii Domnului, la Biserica din 
Vlaherne (Constantinopol), liturghia a fost oficiată în limba ro- 
mână. Patriarhul Ecumenic Bartolomeu I a dat binecuvântarea pen- 
tru această slujire din metropola turcă. Nu este pentru prima dată 
când la Biserica din Vlaherne se slujeşte în limba română, iar aceasta 
nu este deloc întâmplător. Însuşi numele bisericii („a Vlahilor”) arată 
situarea acesteia într-o zonă legată de prezenţa proto-română la Con- 
stantinopol. Urmaşii geților din Sciţia Minor se aşezaseră la marginea 
cetăţii, conduşi de Blachernos. (sursa: basilica.ro) 


Cea mai înaltă cale de vieţuire a omului pe pământ este învăţătura Mântuitorului lisus Cum să urcăm 


Hristos, iar asta înseamnă că pentru fiecare dintre noi lucrul cel mai de folos este să-şi 
rânduiască viaţa potrivit cuvintelor Domnului. Criteriile de tâlcuire a învățăturilor 
Mântuitorului nu sunt altele decât Sfânta Scriptura, Sfinţii Părinţi, inima deschisă către 
Dumnezeu, logica, bunul simţ şi limpezimea raţiunii - pe care Domnul le-a dat omului 
pentru ca el să poată deosebi binele de rău şi înţelege toate lucrurile care îi sunt de tre- 


buinţă în viaţă 


Muntele 
Fericirilor 


Aşteptăm întrebările, sugestiile şi eventualele colaborări pe adresa revista.maximina O gmail.com sau la tel. 
0734.194.372. Mulţumim tuturor pentru rugăciuni şi ajutor financiar. 

Anul acesta se 
împlinesc 112 
ani de la naş- 
terea  Părinte- 
lui Arsenie şi 
33 de la ador- 
mirea sa. Să- 
vârşim  paras- 
tase pentru el 
şi cumva 
aceasta este 
nefiresc, pen- 
tru că fiecare 
dintre noi ne-am atins, într-un chip sau altul, de dumne- 
zeiescul Părinte Arsenie Boca, ori direct în viaţa noastră, 
ori indirect, prin confrații noştri şi mărturiile lor. Iar în 
loc de parastase, ar fi trebuit să-i facem slujba, Vecernia, 
Utrenia, Canonul. Aceasta nu se întâmplă încă din cauza 
păcatelor noastre. Încă mai are mult de luptat pentru 
sufletul nostru şi, așa cum îl ştim, va lupta. Încă nu 
suntem pregătiţi pentru a-l cinsti aşa cum se cu- 
vine, iar Părintele Arsenie încă adăstează, rămâne de 


sf. lona de Manciuria c: 7octombrie 1925) 


Orfan de la 8 ani, s-a silit mult să termine o şcoală. Monahii de la Optina l-au luat în ocro- 
tire şi în cele din urmă va deveni monah acolo. Revoluţia bolşevică i-a schimbat viaţa. Bă- 
tut şi chinuit pentru credință, a luat calea munţilor spre Asia. A traversat cu mari greutăţi 


Maxima 


Foaie ortodoxă pentru sufleţ 


SĂ LUĂM AMINTE, 
SĂ FIM CU GRIJĂ! 


Va fi deci curcubeul Meu în nori şi-l voi vedea, şi-Mi voi 
aduce aminte de legământul veşnic dintre Mine şi pă- 
mânt şi tot sufletul viu din tot trupul ce este pe pământ! 


partea noastră, după chipul lui Hristos, Care S-a făcut ca 
unul dintre noi, dar fără de păcat. Părintele nu trece 
încă în sinaxare, alături de sfinţi, ci rămâne cu noi, 
pentru ca, fiind aici, lângă noi, foarte aproape, aşa cum 
ne-a şi spus că va rămâne în numele lui Hristos, să ne 
ajute mai mult. 


În Constituţia Europei e precizat că viaţa este o valoare 
absolută. Este şi nu este aşa. Depinde ce viaţă. Omul tru- 
pesc, care trăieşte fără conştiinţa deplină a lucrării lui 
Dumnezeu, nu are de ce să se ţină decât de viaţa aceasta. 
Pentru el, Dumnezeu este incert — este sau nu este? -, 
raiul şi iadul la fel, venirea şi lucrarea lui Hristos -— toate 
sunt incerte. Singurul lucru cert pentru acest fel de om e 
că trăieşte şi că vrea să trăiască mai departe. 


Scriptura şi Sf. Părinţi spun clar că viaţa aceasta trupeas- 
că nu este bunul nostru absolut. Însă prin ea putem do- 
bândi bunul absolut: viaţa veşnică. Acum, în această 
viaţă ne zidim veşnicia sau ne-o sfărâmăm. Aceas- 
ta ne învaţă şi Părintele nostru Arsenie. 


Deşi până acum 2-3 ani ni se părea că toţi anii sunt la fel, 


deșertul Gobi şi a ajuns în China. Misiunea rusă de acolo l-a făcut episcop de Manciuria. În Păi 


câţiva ani a transformat comunitatea ortodoxă, a înființat un orfelinat, o şcoală și o sală de 
mese pentru cei săraci. În timp ce îngrijea un bolnav, s-a îmbolnăvit de febră tifoidă şi a 
murit la scurt timp, punându-și singur epitrahilul şi mânecuţele Sfântului Ambrozie de la 
Optina. Avea 37 ani. După adormirea sa au început să se facă minuni cu cei bolnavi de 


acolo. 

după cum vedem şi trăim azi, nu este 
un an ca altul, fiecare aduce o altă 
surpriză - şi, de cele mai multe ori, 
nu bună -, o altă înfricoşare, o altă 
temere, o altă surlă apocaliptică, ce 
cutremură cerul şi pământul. Așa- 
dar, nu viaţa aceasta este bunul ab- 
solut pentru care trebuie să luptăm, 
ci Viaţa vieţii noastre. Viaţa de aici o 
poţi trăi şi ca un mort, după cum 
spune Scriptura: „Știu faptele tale, 
că ai nume, că trăieşti, dar eşti 
mort” (Apoc. 3, 1). Acum înţelegem 
ce zice Mântuitorul despre suflet, ca 
viaţă: „cine va voi să-şi scape sufle- 
tul îl va pierde; iar cine îşi va pierde 
sufletul pentru Mine îl va afla” (Mt. 
16, 25). 


După cum vedem, viaţa noastră 
de aici se cutremură foarte ta- 
re. La începutul pandemiei, toţi spu- 
neau: să se termine odată totul şi să 
revenim la viața noastră normală. 
Acum cu greu mai gândim aşa, pen- 
tru că prea multe se schimbă, prea 
multe cad, prea multe ne îmboldesc 
dintr-o parte sau din alta şi apar ob- 
stacole care par cu anevoie sau im- 
posibil de trecut. 


Pentru aceasta, trebuie să ştim ce 
facem cu viaţa noastră: trebuie să 
câştigăm şi să păstrăm Viaţa vieţii 
noastre. Sf. Simeon Noul Teolog 
(unul din sfinţii ocrotitori ai acestui 
an în Patriarhia română) spune: 
Hristos este Viaţa vieţii mele, 
este miezul şi inima vieţii mele. 
Fără EI eu nu exist, nu am viaţă. Este 
firesc să avem grijă de trupul nostru, 
căci este templu al Duhului Sfânt, 
dar este nefiresc să absolutizăm 
acest lucru. Căci viaţa de aici nu e 
totul. Dacă ar fi aşa, n-am mai avea 
niciun sfânt mucenic pe pereţii bise- 
ricii. Dacă ei ar fi făcut orice pentru 
viaţa aceasta, nu ar fi putut răbda 
până la moarte mucenicia. „Nu este 
sluga mai mare decât stăpânul său. 
Dacă M-au prigonit pe Mine, şi pe 
voi vă vor prigoni.” (loan 15, 20) 
Dacă Mie, Care sunt Stăpânul, Mi-au 
făcut acestea, credeţi că voi, care 
sunteţi slujitorii Mei, veţi primi mai 
puţin din partea lumii? Şi ne averti- 
zează clar: „In lume necazuri veți 
avea; dar îndrăzniţi. Eu am biruit 
lumea.” (loan 16, 33) Aproape toţi 
apostolii n-au plecat altfel decât prin 
mucenicie. 


Lumea vuieşte: Vai, ce iarnă va fi! 
Vai, ce necazuri! Vai, ce scumpe vor 
fi toate! Vai, că va fi foamete! Sunt 
deja multe din acestea şi probabil 
vor veni şi mai multe. Dar ce să fa- 
cem noi în aceste vremuri? Un curs 
de supravieţuire nu ne va ajuta prea 
mult, căci lucrurile acestea nu ţin. Pe 


moment parcă găsești o soluţie, dar 
apoi cade totul. Însă trebuie să ne 
zbatem să agonisim și să păs- 
trăm ceea ce ne înveșniceșşte, ce 
ne dăruieşte adevărata viaţă, cea 
netrecătoare: Viaţa, care e motorul 
vieţii mele, care mișcă viaţa mea, 
care e inima vieţii mele - Hristos. 
Pe EI trebuie să-L iubim, cu El 
trebuie să avem o relaţie clară, 
vie şi sfântă. Și să-L avem în grijă. 


Putem să pierdem orice, căci vor 
veni, poate, mari necazuri. Însuşi 
Părintele Arsenie zicea că îi pare rău 
de noi, cei de după el, că vor veni 
mari necazuri peste noi, vom fi chi- 
nuiţi cu multe impozite, datorii, foa- 


mete (şi vedem că lucrurile încep să 
se adeverească). Însă Duhul Sfânt ne 
va învăţa cum să supravieţuim, de ce 
avem nevoie în lumea aceasta. Dar 
noi trebuie să ne silim să învăţăm 
cum să-L păstrăm pe Hristos în 
inima noastră cu orice preţ. Căci 
dacă nu vom face aşa, când vor veni 
necazuri şi mai mari, ne vom pierde 
credința în Dumnezeu şi vom zice: 
unde-i Dumnezeu, căci copilul meu 
moare de foame? Nu noi trebuie să 
rămânem în picioare cu trupul, ci 
credinţa noastră trebuie să rămână 
în picioare. Niciun necaz ce va veni 
în viaţa noastră nu are voie să ne 
înnegrească sufletul şi să alunge cre- 
dinţa în Domnul nostru Iisus Hris- 
tos, din inima noastră. 


Şi pentru aceasta trebuie să ne înar- 
măm cu un gând: că orice va veni 
peste noi (foamete, boală, suferin- 
ţă, moarte), să ştim că este cu ști- 
rea lui Dumnezeu. Să luăm cu- 
vântul frumos al românului: tot ce-i 
de Sus e bun. Să ştim că toate care 
vor veni, chiar prin duşmanii noştri 


(care poate mâine vor intra peste 
graniţă), sunt îngăduite de Dumne- 
zeu. Şi atunci vom răbda şi vom lua 
toate ca de la Dumnezeu. Să nu zi- 
cem: aceasta nu va fi! Căci s-a întâm- 
plat pe pământ cel mai groaznic lu- 
cru: Domnul slavei a fost răstignit. 
Așadar, dacă până acolo s-a mers, 
înseamnă că există şi posibilitatea să 
văd şi să trăiesc necazuri cum nici nu 
-mi imaginez. Dar, în acelaşi timp 
trebuie să ştiu şi să cred că dacă 
Domnul slavei le-a dus pe toate, în- 
seamnă că mă acoperă şi pe mine. 
Aşa crezând, nu ne vom pierde nă- 
dejdea când nu vom avea căldură 
sau ce să punem copiilor pe masă. 


Poate că nu va fi nimic din toate 
acestea, dar dacă vor veni, ce vom 
face? Ne vom lepăda de Hristos? Nu, 
ci le vom duce şi le vom primi ca de 
la Dumnezeu. Și niciodată nu ne 
vom  îndoi de dragostea lui 
Hristos. Pentru că spune Sf. Ap. 
Pavel: „Cine ne va despărţi pe noi de 
iubirea lui Hristos? Necazul, sau 
strâmtorarea, sau prigoana, sau 
foametea, sau lipsa de îmbrăcămin- 
te, sau primejdia, sau sabia?... sunt 
încredințat că nici moartea,... nici 
cele de acum, nici cele ce vor fi, ... nu 
va putea să ne despartă pe noi de 
dragostea lui Dumnezeu.” (Rom. 8, 
35-39) Acesta este un lucru ce trebu- 
ie să intre în inima şi în sufletul meu 
şi să-l păstrez acolo! 


Preasfinţitul Daniil Stoenescu spu- 
nea că, după Sf. Ap. Andrei, cel 
mai sfânt om care s-a ridicat în 
ţara aceasta a fost Părintele Ar- 
senie. El, care era îmbrăcat în foc la 
fiecare Liturghie, a fost oprit să slu- 
jească timp de 30 de ani! Şi a răbdat. 
Ştiţi ce înseamnă să slujeşti cu înge- 
rii şi să fii oprit să mai faci aceasta? 
Nici nu bănuim, sau poate bănuim 
măcar puţin, dacă am fost opriţi 
pentru o vreme de la Împărtășanie, 
după ce am gustat deja din dulceaţa 
ei. Dar el a răbdat! Şi a răbdat şi toa- 
te bătăile, căci se spune despre el că 
a fost cel mai bătut om de Securitate. 
Cu toate acestea nu s-a îndoit, nu a 
renunţat la Hristos. 


Să-l urmăm, aşadar, pe Părintele 
Arsenie pe cărarea care duce în Îm- 
părăţia cerurilor, chiar dacă va fi cu 
paşi timizi, slabi sau poate chiar tâ- 
rându-ne. Să rămânem în picioare, 
chiar dacă vom fi îngropaţi de vii. Să 
luăm aminte, să fim cu grijă! Iar cei 
care vor fi rânduiţi să treacă de vre- 
murile acestea, să poată trece cu 
fruntea sus, aşezaţi pe umerii noştri 
de curaj, de rugăciune. 


Preot Ştefan 

Săptămâna trecută, la Biserică au venit câţiva 


oaspeți 


neaşteptaţi:  preşedinta  Federațiilor 


UNESCO din Europa şi fosta secretară a UNES- 
CO, dar şi alţi oameni de seamă din domeniul teo- 
logiei şi culturii (prezenţi la un simpozion organi- 
zat de Facultatea de Teologie). Ei au remarcat 
frumusețea picturii din Biserică, sculptura armo- 
nioasă a Altarului de vară şi veşmintele lucrate de 


mână din Altar. A fost o recunoaştere a artei - 


pictată, dăltuită şi cusută. 


Poate că o parte dintre noi nu ştim că de peste 12 
ani, o mână de surori inimoase au reluat o tradi- 
ție de secole a româncelor, fie ele domniţe ori ţă- 
rance: coaserea de mână a modelelor de pe veş- 
minte. În timp s-au adunat 8 veşminte preoțeşti, 
cu modele inspirate sau creații originale. 


De organizarea echipei şi a lucrului la acoperă- 
mintele de pe Sf. Masă s-a ocupat sora Mavra 
(din strană). Ne-am gândit să-i punem câteva 
întrebări, pentru a cunoaşte ce înseamnă această 
muncă migăloasă, dar atât de preţuită. 


Cum de a venit acest gând de a 
coase acoperămintele? 


Pentru că am văzut veşmintele pă- 
rinţilor noştri, cusute de câteva su- 
rori şi mi-a plăcut ideea. M-am gân- 
dit însă că trebuie să aibă astfel de 
cusături şi cel mai sfânt loc: Sf. Ma- 
să. 


Cu surorile mai în vârstă te-ai sfă- 
tuit despre coaserea efectivă? 


Da, pentru că erau mai pricepute şi 


mai cu experienţă, dar modelele au 
fost alese de părinţii noştri, din ce le 
-am oferit. De asemenea şi culorile: 
vernilul a fost ales pentru a fi la fel 
cu fondul de verde închis al pereţi- 
lor Bisericii, iar bordo-ul pentru că 
e culoarea mucenicilor şi mărturisi- 
torilor (ca sfinţii ce ne sunt ocroti- 
tori). Când am încheiat lucrul, pr. 
Lucian ne-a spus că modelul este 
după cel al crucii patriarhale. 


Aţi gândit ca aceste acoperăminte 
să fie finalizate până la târnosire? 


Da, au fost făcute special pentru 
târnosire. Proiectul a fost mult mai 
amplu, dar a trebuit să ne restrân- 
gem la câteva piese, pentru că nece- 
sită foarte multă muncă migăloasă. 
S-a lucrat pe piese, pe galoane, care 
au fost apoi aplicate pe material. 


Când aţi început lucrul? 


În ianuarie 2021 şi încă nu am ter- 
minat. Mai avem de finalizat veş- 
mintele preoţilor şi apoi să facem 
acoperămintele pentru Sf. Vase şi 
pentru Proscomidiar, semnul pen- 
tru Sf. Evanghelie şi să vedem ce 
reuşim pentru Altarul de vară. Pe 
acestea le-am amânat pentru a ter- 
mina ce era mai important. 


Ce aţi terminat efectiv până la târ- 
nosire? 


Acoperământul pentru Sf. Masă, 
dvera (perdeaua de la uşile împără- 
teşti) şi cele două închinătoare. 


Cine face parte din echipa de oste- 
nitoare? 


A 


Interviul săptămânii 


Maica Domnului 
sa-ţi coasă 
nouă ștersuri de 
matasă 


Surorile noastre din Biserică, spove- 
dite şi împărtăşite. Acesta a fost 
primul criteriu de alegere. Le-am 
rugat pe surorile mai în vârstă din 
vechea echipă să ne ajute şi apoi am 
chemat și altele mai tinere, cu drag 
şi talent la cusut. Am filmat cum 
trebuie lucrat. Munca este foarte 
migăloasă, se coase la milimetru, se 
numără, trebuie avută mare grijă şi 
ochi buni. 


Câte surori s-au ostenit pentru aco- 
perămintele de la târnosire? 


30. Deşi am fost atât de multe, lu- 
crul a durat ceva vreme. S-a întârzi- 
at din diverse motive, au fost şi ispi- 
te, unele surori au fost plecate sau 
nu au putut o vreme. Pe de altă par- 
te, vara se coase mai greu pentru că 
transpiră mâna. Am început deoda- 
tă cu toate, inclusiv veşmintele pre- 
oţeşti, iar aici, fiind modele încărca- 
te, ne-a luat timp. Am crezut că nu 
vom termina. Apoi am fost anunţate 
că toţi preoţii de la târnosire vor 
avea veşminte de la Catedrală, astfel 
că am întrerupt lucrul la ele şi ne- 
am concentrat să terminăm cele de 
pe Sf. Masă. 


Lucrarea a fost foarte apreciată de 
cei care au văzut-o. 


Pe bună dreptate, pentru că surorile 
au lucrat foarte frumos. 


Îţi mulțumim. Să aveţi spor în con- 
tinuare! 

Mitropolitul Neofit de Morfu a re- 
latat următoarea minune petrecută 
acum câţiva ani: 


„Azi dimineaţă m-a sunat un preot, 
apropiat de-al meu. El slujeşte în 
Volos şi m-a rugat să spun tuturor 
această minune. 


Avioanele militare turceşti survolea- 
ză aproape zilnic spaţiul aerian grec, 
încălcând regulile de intrare cu acor- 
dul altui stat. Astfel că, în momentul 
în care radarul detectează avioane 
străine, piloţii noştri din armată 
sunt obligaţi să pornească în zbor 
spre avionul intrus şi să-l someze să 
părăsească spaţiul aerian. 


La fel s-a întâmplat într-o zi lângă 
baza de la Volos şi au decolat două 
avioane greceşti, fiecare conduse de 
câte un aviator, unul dintre piloţi 
fiind comandantul și instructorul 
celuilalt, mai tânăr (acesta are vreo 
30 de ani). 


În 15 minute erau deja deasupra 


Sf. loan Rusul, 
un pilot 


de nădejde 


Mării Egee şi foarte aproape de avio- 
nul turcesc. Deodată, comandantul 
şi-a dat seama că pilotul cel tânăr nu 
vorbeşte coerent (ei comunicau me- 
reu prin staţie). 


- Ce e cu tine? Eşti bine? l-a întrebat 
comandantul. 


- Mă simt cam ameţit şi nu mai văd 
clar. Am pus deja avionul pe pilotul 
automat, dar când va apărea intru- 
sul, eu ce voi face? a întrebat oare- 
cum speriat tânărul pilot. 


Atunci comandantul i-a spus să se 
întoarcă la bază. Pilotul cel tânăr a 
încercat, dar a căzut de câteva ori 
într-o stare de inconştienţă şi nu 
putea ţine manşa în mâini. Suferise 
un infarct! 


Dar să vedeţi credința comandantu- 
lui! EI i-a spus colegului mai tânăr: 


- Fă semnul Sfintei Cruci şi amin- 
teşte-ţi că acum 10 zile am fost la 
racla Sfântului Ioan Rusul! 


Tânărul pilot i-a spus că nu-şi poate 
mişca mâinile, care îi căzuseră pe 
lângă trup. Atunci comandantul a 
strigat: 


- Roagă-te la Sf. loan Rusul să ia el 
manşa în mâini şi haide să ne în- 
toarcem la bază! 


Atunci pilotul bolnav a văzut şi a 
simţit mâinile cuiva care prind man- 
şa şi şi-a dat seama că avionul fusese 
întors către bază. A ajuns cu bine şi 
avionul a aterizat fără probleme. 
Celălalt pilot ajunsese și el între 
timp şi a fugit spre tânărul coleg, dar 
acesta leşinase în carlinga avionului 
şi, cu lacrimi în ochi, l-a scos din 
avion. 


La câteva zile, preotul a fost sunat 
de pilotul cel tânăr, care îşi revenise 
din infarct şi care i-a povestit toată 
întâmplarea. 


Slavă lui Dumnezeu pentru această 
nouă întărire în credință!” 


RUGĂCIUNE 


Întorşi de departe, cu inima frântă, 


Ne este gândul la cei ce s-au dus. 


Rugămu-Te, Doamne, adună-i pe ei de sus, 


Părtaşi pentru ziua cea sfântă. 


Cu duhul vor trece în chip de lumină 


Prin tara cu cântece multe 


Şi-n ceasul acesta vor sta să asculte 


La veacul ce încă suspină. 


Şi-n zborul albastru de peste morminte 
Prin țarini cu gropi fără nume, 
Durerea din ochii bătrânelor mume 
Vor şterge-o cu palma fierbinte. 


Şi-ntorşi întru Tine, sub bolta înserării, 
Ca în mâini nevăzute de-Arhangheli 
Va arde lumina din sfintele candeli 
Umplute cu lacrima ţării. 


Mihai Buracu 

Agafia Tihonovna Avdeeva, cea 
care peste ani, îmbrăcând haina 
monahală, va primi numele de Ali- 
pia, s-a născut în martie 1905 în 
familia unor ţărani foarte credin- 
cioși. Din dragoste faţă de ocroti- 
toarea sa cerească, maica Alipia 
toată viaţa a purtat pe spate icoana 
Sfintei Agafia şi niciodată nu s-a 
despărţit de ea. Incă din copilă- 
rie ea a avut de îndurat neca- 
zuri şi lipsuri de tot felul. Pă- 
rinţii ei au fost împuşcaţi de bolşe- 
vici şi, fiind încă destul de tânără, a 
început să ducă un mod pribeag de 
viaţă, însoţit de muncă grea şi sără- 
cie. 


Trăia din ce-i trimitea Dumnezeu, 
dormea sub cerul liber; deseori se 
angaja la munca de zi pentru a avea 
o bucată de pâine şi un acoperiş 
deasupra capului. A suferit cruzi- 
mea prigoanei şi a închisorii, vre- 
mile de restrişte din anii războiului 
şi represiunile din partea autorităţi- 
lor ateiste. În anul 1930, Agafia a 
fost arestată, însă printr-o minu- 
ne, a reuşit să fugă din închi- 
soare. Într-o noapte, Sf. Ap. Petru 
i s-a arătat în vis şi i-a spus: „Mergi 
către mare!”. Apoi a povăţuit-o ce 
şi cum să facă, ca să scape din tem- 
niţă. Uşile i s-au deschis, câinii nu 
au simţit-o, gărzile de strajă nu au 
văzut-o şi Agafia a reuşit să fugă. 
După fuga din temniţă, a continuat 
viaţa de pribegie, umblând prin 
ţară, propovăduind cuvântul Dom- 
nului şi ajutându-i pe nevoiaşi din 
ce primea la rândul său. 


Aflând că moaştele Sfântului Teo- 
dosie al Cernigovului, mutate din 


Nebunii pentru Hristos 


Maica Alipia 
- o viață de minuni 
și nevoințe - 


oraş în vremea persecuțiilor religi- 
oase, s-au reîntors „acasă”, Agafia a 
pornit pe jos spre a se închina aces- 
tora. Dormind sub cerul liber, pe 
câmp ori prin păduri, după câteva 
săptămâni, a ajuns, sleită de puteri, 
la mănăstirea din Cernigov. A mers 
la preotul mânăstirii şi l-a rugat să 
o găzduiască peste noapte, căci pici- 
oarele nu o mai ascultau. Dar acesta 
a refuzat-o, întorcându-i spatele. 
Agafia a citit în sufletul părintelui 
că un necaz îl macină şi a pornit în 
urma lui, deşi acesta o alungase. La 
poarta casei, a întâlnit-o pe soţia 
preotului care, plângând, i-a poves- 
tit că fiica lor a căzut, s-a lovit la 
cap şi de atunci zace în pat fără cu- 
noştință. Intrând în casă, Agafia a 
luat într-un vas puţină apă sfinţită, 
cu care i-a frecţionat copilei tâm- 
plele şi ochii, apoi i-a picurat câţiva 
stropi printre buze. După câteva 
minute, fata şi-a revenit în simţiri şi 
a început să vorbească cu mama ei 
ca şi cum nimic nu i s-ar fi întâm- 
plat. Uluită, preoteasa s-a întors 
către Agafia şi, căzându-i în ge- 
nunchi, i-a mulţumit cu lacrimi în 
ochi. „Nu mie trebuie să-mi mul- 
țumeşti, ci Sfântului Teodosie. La el 
m-am rugat pentru fiica voastră şi 
uite că s-a îndurat de dânsa”, i-a 
răspuns Agafia. 


După terminarea războiului, Agafia 
şi-a îndreptat paşii către Lavra Pe- 
cerska din Kiev, unde a şi primit 
tunderea în călugărie şi a purtat 
una din cele mai grele nevoin- 
ţe monahale -— nebunia întru 
Hristos. Mai apoi, maica Alipia s-a 
mutat la Mănăstirii Acoperământul 
Maicii Domnului din Goloseevo, 


care era pe atunci aproape o ruină. 
Dar ea a prezis că mănăstirea va 
renaşte şi va deveni un loc de pele- 
rinaj pentru toţi credincioşii. Şi aşa 
a şi fost. Maica şi-a petrecut ultimii 
nouă ani din viaţă, continuând ru- 
găciunile şi nevoinţele Cuvioşilor 
Părinţi de la Goloseevo. Aici au fost 
descoperite pe deplin oamenilor 
marile daruri duhovniceşti de care 
s-a învrednicit de la Domnul ferici- 
ta maică Alipia: darul vederii cu 
duhul, al vindecării celor bol- 
navi şi al alinării celor necă- 
jiți, dar cel mai mult - darul iu- 
birii. Este imposibil a descrie toate 
cazurile de ajutor pe care le-au pri- 
mit oamenii de la maica Alipia, atât 
în timpul vieţii sale, cât şi după 
moartea ei. 


Ziua morţii sale, 30 octombrie 
1988, monahia Alipia a prezis-o 
cu mult timp înainte. Pe ultimul 
drum ea a fost petrecută de mulţi- 
mea de fii şi fiice duhovniceşti: mo- 
nahi şi mireni, pentru care maica 
Alipia a fost şi mamă, şi prieten, 
şi cel mai apropiat om. Când si- 
criul cu osemintele maicii Alipia a 
fost adus în biserică, deasupra lăca- 
şului a apărut pe cer o cruce. În 
aceeaşi zi s-au vindecat în chip mi- 
nunat doi oameni grav bolnavi de 
cancer. Din ziua când moaştele feri- 
citei Alipia au fost aduse în Sihăs- 
tria Goloseevo, s-au consemnat 
mulţime de mărturii despre vinde- 
cările de boli grave şi neputinţe care 
s-au săvârşit asupra oamenilor. 


I.G. 

Dacă te rogi cu voce tare, pentru că 
ne putem concentra mai mult, să nu 
te laşi răpit nici de rezonanţa 
cuvintelor, nici de fraza fru- 
moasă, căci unele rugăciuni sunt 
foarte frumoase. Să nu te laşi ispitit 
de „estetică”. Mi-aduc aminte că pri- 
ma dată când am citit Acatistul Ru- 
gului Aprins, nu am înţeles nimic. 
Aşa de frumos suna Acatistul, aşa de 
extraordinar de teologic suna, încât n 
-am rămas decât cu... o idee de fru- 
mos. Dar și asta a fost bună. Pentru 
că prin frumosul mistic, Dumnezeu a 
lucrat în noi. 


În general, dacă ne rugăm fără cu- 
vinte, numai cu gân- 
dul, există un decalaj 
între mintea mea şi 
rostirea cuvintelor. 
Medicii zic aşa: că în 
momentul când spun 
ceva în gând, de 
exemplu Tatăl nostru, 
spun dintr-o răsuflare, 
dar epiglota, organele 
mele fonetice, lucrea- 
ză mai încet. Se face 
un decalaj între gân- 
dul meu şi rugăciunea propriu-zisă. 
De aceea, chiar dacă te rogi în gând, 
şi rosteşti în gând cuvintele chiar 
incomplete, este bine să realizezi 
o rezonanţă între cuvânt şi 
gând. Altfel imaginea se dublează. O 
dată prin gând şi o dată prin tentati- 
va epiglotei, care face o mişcare foar- 
te mică, dar are o inerție. Şi rămâi în 
urmă şi pierzi concordanța între 
gând şi rostirea rugăciunii. 


Dacă mintea te părăseşte în timpul 
rugăciunii, ducându-se cine ştie pe 
unde, întoarce-o înapoi. Încearcă să- 
ţi întăreşti atenţia. Și îngerul rugă- 
ciunii îți spune nu doar că ai pierdut 
rugăciunea, ci şi locul exact unde ai 
pierdut-o. Dacă această întrerupere a 
rugăciunii este o obişnuinţă, atunci 
îngerul nu îţi mai poate spune. Pierzi 
şi recâştigi, pierzi şi recâştigi, şi nu 
avansezi decât foarte puţin. Dar dacă 
ai o atenţie, o trezvie a gândului, a 
minţii şi inimii tale, atunci într- 
adevăr îngerul îți aminteşte unde ai 
pierdut dulceaţa rugăciunii. 


Sunt nişte mici exerciţii care îţi 
recheamă înapoi gândul. De 
exemplu, când te aşezi în genunchi, 
prin aplecarea genunchilor toată fi- 
inţa ta s-a angajat în rugăciune. Sim- 
pla unire a palmelor tale te angajează 
din nou în rugăciune. Semnul crucii 
sau cel mai mic gest contribuie la 
chemarea înapoi a rugăciunii. În fe- 
lul acesta, cu gesturi mici şi nespec- 


taculoase, putem face ca îngerul să 
ne aducă înapoi rugăciunea şi să 
mergem mai departe cu ea. 


Sunt persoane care încearcă să înlo- 
cuiască rugăciunea cu rugăciunea 
inimii. Cred că asta este pentru cei 
mai avansați. Problema este aşa, 
fraţilor. Toate rugăciunile încep cu 
rugăciunile numite începătoare: Îm- 
părate ceresc..., Sfinte Dumnezeu- 
le..., Preasfântă Treime..., Tatăl nos- 
tru..., Crezul, Psalmul 50, apoi rugă- 
ciunile către Maica Domnului. Aces- 
tea sunt rugăciunile de bază. Fără 
acestea degeaba intri în rugăciune, 
chiar dacă eşti un avansat, ca sfinţii 


Arta Rugaciunii 
adevărate (3) 


cred că rugăciunea inimii, spusă 
noaptea, este o lucrare a Sfântului 
Duh, care lucrează în inima noastră 
şi pe care trebuie să o săvârşim cu 
toată pietatea. 


În '78 am fost scos din școală, din 
învăţământ, din Biserică, aşa că am 
fost dat Securităţii, fără nici o pro- 
tecţie eclezială. Nici un arhiereu nu- 
şi asuma răspunderea pentru mine şi 
am simţit că sunt pierdut. Am fost 
arestat şi pus în închisoare. Multă 
vreme făcusem rugăciuni cu elevii 
mei de la Seminar. Ne întâlneam 
seara, citeam un text din Biblie, ros- 
team nişte rugăciuni. Dacă Dumne- 
zeu punea în gura 
cuiva lucruri noi, cu- 
vânt pentru explica- 
rea textului biblic ci- 
tit, îşi spunea cuvân- 
tul; dacă nu, plecam 
fiecare acasă, gândin- 
du-ne la ce ar fi trebu- 
it să facem acolo. Şi 
ajunsesem să cred că 
ştiu cu adevărat să mă 


Pr. Gheorghe Calciu '*- 


părinţi de la Sfântul Munte, nu ca 
noi. Trebuie să-ţi pregăteşti inima ta 
pentru rugăciunea cea mare. Prima 
rugăciune este către Sfântul Duh, 
apoi către Sfânta Treime, apoi către 
Dumnezeu Tatăl — şi aşa mai depar- 
te. Toate au o destinaţie precisă. 
Adeseori îi întrebam pe copiii de la 
Seminar, unde eram profesor, cui 
este închinat Impărate ceresc... Nu 
ştiau. Toţi făceau rugăciunile, dar nu 
ştiau Cui se adresează! 


Aşa că este bine să începeţi cu rugă- 
ciunile începătoare şi apoi să avan- 
sai. Chiar dacă spuneţi numai rugă- 
ciunile începătoare. Încă o dată, şi 
încă o dată, şi de zece ori, şi de o sută 
de ori. Cu timpul, rugăciunea 
lucrează în inima noastră şi o 
reface, ca să mergem pe linia 
cea adevărată a rugăciunii. De 
acolo poţi să faci rugăciunea inimii, 
poţi să rosteşti alte rugăciuni. Dar 


Am ajuns în închisoa- 
re şi am văzut că nu ştiam să mă rog. 
Pentru că trăiam într-o atmosferă de 
spaimă în închisoare. Fram totdeau- 
na tulburat. Când mă rugam, gardie- 
nii mă tulburau sau chiar mă băteau, 
ca să încetez rugăciunea, şi nu 
reuşeam să depăşesc această încrân- 
cenare din mine. Nu reuşeam să-mi 
fac rugăciunea mea. Nu reuşeam să 
zic: Doamne lisuse Hristoase, Fiul 
lui Dumnezeu, miluieşte-mă pe mi- 
ne, păcătosul. Nici atât nu reuşeam... 
Era o încrâncenare în mine... Şi mi- 
am adus aminte atunci de ceea ce 
spune Sfântul Maxim Mărturisitorul 
despre rugăciune şi, într-adevăr, ve- 
neam cu rugăciunea... Cu rugăciunea 
adâncă, aşa... Incercam să-mi golesc 
mintea de toate răutăţile, de tot ce 
era rău în mine, de tot răul ce venea 
din afară, şi ajungeam până la un 
moment dat, şi acolo se deschidea o 
prăpastie... O prăpastie îngrozitoa- 
re... Nu ştiam ce e acolo. Era îngrozi- 
tor şi mă trăgeam speriat înapoi. Pâ- 
nă când, la un moment dat, am ajuns 
să mă arunc în prăpastie şi, aşa cum 
diavolul I-a spus lui lisus că Dumne- 
zeu va trimite îngerii Săi pentru ca să 
nu se lovească de piatră piciorul Lui, 
aşa s-a întâmplat şi cu mine. Dumne- 
zeu a trimis îngerul care m-a salvat, 
şi nu s-a rănit de piatră piciorul 
meu... 

părintele Dumitru 
Stăniloae. 


așa cum l-am cunoscut 


Pr. Marc-Antoine 
Costa de Beauregard 


Părintele Dumitru era un om 
afectuos. lubea oamenii, în princi- 
pal pe studenţii săi şi pe tinerii care 
îl vizitau. Apartamentul în care in- 
trai, la capătul scării atât de moho- 
râte, era modest. Eram de fiecare 
dată mirat şi contrariat: cum putea 
un om de o asemenea anvergură, 
una dintre cele mai mari inteligenţe 
ale României şi ale vremurilor noas- 
tre, acest uriaş al teologiei neo- 
patristice universale a secolului al 
XX-lea, să trăiască cu atât de puţin 
confort doar pentru a putea lucra în 
voie? Cum putea să nu fie recunos- 
cut şi onorat pentru ceea ce era? 
Aceasta se întâmpla între anii '80 - 


> 


90... 


Când vorbea, pentru că vorbea nu- 
maidecât, nu înceta să contemple 
tainele pe care le descria. Părintele 
Dumitru era un teolog contemplativ 
şi văzător, un teolog mistic. Vorbea 
şi scria despre ceea ce vedea. 
Lângă el, mă simţeam ca un şoricel 
la poalele unui munte. Nu era doar 
mare ca înălţime, era mare, imens 
prin sublimitatea spiritului său, în- 
totdeauna înflăcărat de râvnă 
duhovnicească. Părea, întotdeau- 
na, că se află în căutarea cuvântului 


sau frazei fidele contemplaţiei sale. 
Închidea un pic ochii, ridicându-şi 
încet chipul, sau, dimpotrivă, încli- 
nându-l către inima sa, ca pentru a 
străpunge zidurile nevăzute şi pen- 
tru a pătrunde şi mai profund taina. 
Pătrundea tainele divine... 


Este ca un film care rulează... văd 
frumosul său chip inteligent, ascult 
încă vocea sa smerită și pătrunză- 
toare. Surâsul său plăcut îmi apare 
încă, un zâmbet larg îi străbătea 
chipul şi îi încreţea ochii, care îi 
erau deja migdalaţi în aşa măsură 
încât păreau închişi. Era frumos şi 
uman, nu doar prin regularitatea 
trăsăturilor sale, ci, aşa cum au vă- 
zut toţi cei care l-au înconjurat, 
printr-o frumuseţe spirituală, ex- 
presie a frumosului său suflet religi- 
os român. Cred că, în principal, ex- 
perienţa personală a rugăciu- 
nii isihaste a dat în cursul ani- 
lor această strălucire a feţei, 
inteligenţa naturală transfigurată de 
Duhul. Uneori, ne rugam împreună 
în faţa câtorva icoane şi a crucii care 
se găsea pe unul dintre pereţii încă- 
perii. Era o rugăciune foarte simplă: 
„Doamne,  ajută-ne!  Luminează- 
ne!” Se ruga ca un ţăran român, 
ceea ce şi era, adresându-se lui 


Evocări 


Dumnezeu cu toată simplita- 
tea. Arăta o mare smerenie în faţa 
lui Dumnezeu, a Cărui prezenţă o 
simţea. 


Părintele Stăniloae era un gândi- 
tor excepţional, având o imensă 
cultură patristică. Se ştie că avea o 
preferință pentru Sfântul Maxim 
Mărturisitorul, care a inspirat cele 
mai multe dintre lucrările remarca- 
bile pe care le-a publicat. 


Consider că este un imens scrii- 
tor român. Opera sa constituie un 
aport excepţional nu numai la gân- 
direa filosofică şi teologică, ci, deo- 
potrivă, la literatura română. Există 
în stilul său un lirism, creativitate 
verbală şi sintactică ce sunt dificil 
de tradus în franceză. Niciodată, în 
Franţa nu am avut la dispoziţie un 
discurs teologic de acest tip, inte- 
grând gândirii reflexive şi speculati- 
ve literatura, poezia, metaforele şi 
simbolurile. Pentru aceste motive şi 
pentru cele expuse mai sus, recu- 
noştinţa noastră este imensă faţă de 
Domnul, în particular faţă de Duhul 
Sfânt, care, în mod minunat, l-a 
inspirat pe slujitorul său, Părintele 
Dumitru, de fericită amintire. 


MONAHUL GHERVASIE DE LA SIHĂSTRIA 
(î 5 octombrie 1948) 


Avea suflet curat şi cânta îngereşte. Făcuse câteva clase şi şcoala de cântă- 
reţi. Apoi a venit la mănăstire, dar la trimis un an cu oile. Acolo a citit din 
Sf. Părinţi şi a început a învăţa Rugăciunea inimii. Era foarte smerit şi nu 
judeca pe nimeni. Dacă îl întrebau cum se simte la slujbe, spunea: Mă simt 
ca în Cer! Părinţii mi se par ca nişte îngeri, iar sfinții de pe icoane plutesc 
în văzduh! În ultima zi, după ce s-a împărtăşit, a cântat cu glas îngeresc, 
plin de bucurie, axionul „Cuvine-se cu adevărat”. Apoi, sărutând icoana 
Maicii Domnului şi cerându-şi iertare de la toţi, s-a dus la chilie. După trei 


ore şi-a dat sufletul în mâinile Mântuitorului nostru Iisus Hristos. 


